Valitsus on valmis toetama WRC-etapi korraldamist ka 2021. aastal
#000002
Valitsus otsustas täna (01.10.2020), et toetab WRC-sarja ametliku etapi korraldamist 2021. aastal sarnaselt 2020. aastale, kui WRC-sarja korraldusõiguse omanik ja Rally Estonia sõlmivad kokkuleppe võistluse Eestis korraldamiseks.
#000003
„Rally Estonia oli üliedukas ning sai rallimaailma tippudelt väga kõrgeid hindeid ja hinnanguid. Tänu kõigi osapoolte suurele rahulolule on Rally Estoniale ja Eesti riigile tehtud ettepanek WRC-sarja etapi korraldamiseks ka järgmisel aastal. See viiks Eesti taas sadade miljonite inimesteni üle maailma ning loomulikult saavad korraldajad loota riigi igakülgsele toele,“ ütles kultuuriminister Tõnis Lukas (Isamaa).
#000004
“Muidugi on WRC sarja korraldamine ülisuur võimalus kogu Eesti majandusele, eelkõige turismimajandusele. Eriti arvestades, et 300 kilomeetrine trass läbiks mitmeid maakondi Lõuna-Eestist seekord ka Jõgevamaani välja,” lisas ta.
#000005
Juba 8. oktoobril koguneb FIA World Motor Sport Council, mille raames kinnitatakse muu hulgas 2021. aasta WRC-sarja kalender. Rally Estonia on 2021. aasta kalendri tööversioonis ühe võimaliku etapina sees.
#000006
WRC-sarja etapi korraldamise eelarve on 4,3 miljonit eurot, millest 2,5 miljonit taotleb korraldaja Eesti riigilt. Ülejäänud 1,8 miljon eurot on erasektori panus ja piletitulu.
#000007
Riigikogu testis kaugistungite läbiviimiseks loodud tehnilist lahendust
#000010